Els contes dels Germans Grimm, protagonistes d’una nova vesprada d’animació lectora
2025-07-24

Burjassot continua vivint el seu mes més lector de l’any i les activitats d’animació lectora i de foment de la lectura es van succeint en la Biblioteca Infantil que, el 10 d’abril, a les 18 hores, rebrà la visita dels Germans Grimm.

En aquesta nova vesprada d’animació lectora, en aquest cas en valencià, els xicotets participants tindran l’oportunitat de conéixer alguns dels contes d’aquests genials creadors alemanys i, especialment, el de “El llop i les set cabretes”. Una vegada feta la presentació de l’activitat, la tècnic de la biblioteca lliurarà una fitxa amb una vinyeta del conte als participants que sàpien llegir i, entre tots, hauran d’esbrinar quin és l’ordre de les mateixes.

Una vegada esbrinat l’ordre i creat ja el conte, es realitzaran unes fitxes de comprensió lectora i, els més xiquets podran pintar il·lustracions del conte que han treballat.

Amb aquesta activitat, des de l’equip de Biblioteques Municipals es commemorarà el Dia del Llibre Infantil, celebrat a tot el món el 2 d’abril, es fomentarà la lectura en valencià i el treball en equip, a més del desenvolupament intel·lectual dels participants.